Thousand Foot Krutch

**Thousand Foot Krutch** (taip pat žinoma kaip **TFK**) - 1995 metais susikūrusi Kanados krikščioniškojo roko grupė. *Thousand Foot Krutch* sudaro Trevoras McNevanas (vokalas, gitara), Styvas Augustinas (būgnai) ir Džoelis Briujeris (bosinė gitara, pritariantis vokalas).

## Istorija

### Pirmoji sekmės banga
Trevoras McNevanas subūrė grupę savo gimtajame mieste, Piterbore, Ontarijuje, kartu su Džoeliu Briujeriu ir Styvu Augustinu. Prieš tai McNevanas buvo grupės „Oddball“ narys, kurioje grojo kartu su Deivu Smitu, Timu Baksteriu ir būsimu grupės „Three Days Grace“ būgnininku Neilu Sandersonu. 1996 m. su „Oddball“ jis išleido albumą „Shutterbug“.

Grupė „Thousand Foot Krutch“ buvo įkurta 1997 m. ir išleido albumą „That's What People Do“, pardavusi apie 5000 kopijų. Grupė buvo aprašyta žurnaluose „7 Ball Magazine“ ir „Wire Magazine“. Daina „Rhyme Animal“ pateko į vietinių radijo stočių grojaraščius.

2000 m. lapkričio 14 d. „Thousand Foot Krutch“ išleido albumą „Set It Off“. Šis albumas išsiskyrė nu metalo stiliumi, integruojant repo elementus į sunkiojo metalo muziką. Albumas buvo sėkmingas – parduota 85 000 kopijų. Viena iš albumo dainų, „Unbelievable“, buvo panaudota 2010 m. romantinėje komedijoje „Just Wright“.

2001 m. „Thousand Foot Krutch“ dalyvavo roko koncertų ture Šiaurės Amerikoje kartu su grupėmis „Three Days Grace“, „Finger Eleven“, „Econoline Crush“, „Treble Charger“, „The Tea Party“, „Matthew Good Band“, „Gob“ ir „Sum 41“. 2002 m. grupę paliko Deivas Smitas.

### Išgarsėjimas (2003–2012)
2003 m. grupė „Thousand Foot Krutch“ pasirašė sutartį su įrašų įmone „Tooth & Nail Records“ ir išleido trečiąjį albumą „Phenomenon“. Šis albumas buvo komerciškai sėkmingas – parduota 200 000 kopijų.

2005 m. liepos 19 d. grupė pristatė albumą „The Art of Breaking“. Šiame albume „Thousand Foot Krutch“ atsisakė įprasto nu metalo skambesio ir sutelkė dėmesį į sunkiojo metalo stilistiką, išsiskiriančią gitaros solo elementais. Albumo singlas „Move“ pasiekė 16-ąją vietą „Billboard Mainstream Rock“ topuose.

2007 m. rugsėjo 18 d. grupė išleido albumą „The Flame in All of Us“, orientuotą į platesnę klausytojų auditoriją. Albume grupė išlaikė nu metalo ir sunkiojo metalo stilių, pridedant poproko elementų. Albumas buvo papildytas keturiais singlais: „Falls Apart“, „What Do We Know?“, „Favorite Disease“ ir „The Flame in All of Us“. 2008 m. sausio 20 d. daina „The Flame in All of Us“ tapo 1000-ąja kūriniu, įtrauktu į „ChristianRock.Net Top 30“ topus. Tais pačiais metais grupė leidosi į koncertinį turą su „Skillet“ ir „Decyfer Down“.

2009 m. rugsėjo 8 d. grupė išleido albumą „Welcome to the Masquerade“, kuris pasiekė 35-ąją vietą „Billboard 200“ topuose.

Albumo singlas „Fire It Up“ buvo įtrauktas į ledo ritulio žaidimo „EA Sports NHL 10“ garso takelį, filmo „G.I. Joe: The Rise of Cobra“ anonsą ir žaidimo „Rock Band“ dainų katalogą. JAV nacionalinės ledo ritulio lygos (NHL) komanda Detroit Red Wings savo varžybų atidarymo ceremonijai pasirinko kūrinius „The Invitation“ ir „Welcome to the Masquerade“. ABC televizijos kanalas naudojo dainą „Move“ NBA atkrintamųjų varžybų transliacijose. Albume esančios dainos skambėjo koncertiniuose grupės turuose Šiaurės Amerikoje kartu su grupėmis „Thirty Seconds to Mars“, „Breaking Benjamin“, „Chevelle“ ir „Red“.

### Nepriklausomumas, iširimas ir grįžimas (2011–2017; 2023 – iki dabar)
2011 m. lapkričio 29 d. grupė „Thousand Foot Krutch“ pranešė apie sprendimą nutraukti bendradarbiavimą su įrašų kompanija „Tooth & Nail Records“ ir siekti nepriklausomai įrašyti kitą albumą. Siekdami užtikrinti finansavimą, grupės nariai kreipėsi į savo gerbėjus. 2012 m. balandžio 17 d. buvo išleistas albumas „The End Is Where We Begin“. Tų pačių metų gruodį grupė pasiūlė nemokamai atsisiųsti dainą „War of Change“. Šis kūrinys tapo 2012 metų WWE renginio „Over the Limit“ temine daina.

2013 m. spalio 15 d. „Thousand Foot Krutch“ išleido rinkinį „Made in Canada: The 1998-2010 Collection“, kuriame buvo pateikta populiariausia grupės kūryba ir dvi naujos dainos: „Searchlight“ ir „Complicate You“.

2014 m. gegužę, vėl pasitelkdama gerbėjų finansinę paramą, grupė išleido aštuntąjį studijinį albumą „OXYGEN:INHALE“. Pagrindiniu singlu tapo daina „Born This Way“, o antruoju singlu – „Untraveled Road“.

2015 m. gruodį grupė išleido singlą „Born Again“. 2016 m. vasarį buvo pristatytos dar dvi dainos: „Incomplete“ ir „Running with Giants“. Birželio 17 d. grupė išleido albumą „Exhale“, kuriame buvo įtraukti visi trys naujausi singlai. Albumas, pardavęs 14 000 kopijų, pasiekė pirmąją vietą „Billboard Top Christian Albums“ topuose ir 34-ąją vietą „Billboard 200“ reitinguose.

2017 m. grupė „Thousand Foot Krutch“ paskelbė apie veiklos pertrauką, norėdama daugiau laiko praleisti su šeimomis. Tiksli sugrįžimo data nebuvo nurodyta.

2023 m. grupė sugrįžo su nauju projektu „The End Is Where We Begin: Reignited“. Jame buvo perdainuotos albumo „The End Is Where We Begin“ dainos kartu su kitomis XXI a. roko grupėmis. Projektą sudarė 10 singlų, įrašytų kartu su „Adelitas Way“, „New Medicine“, „Art Of Dying“, „Eva Under Fire“, „Saint Asonia“, „Red“, „Citizen Soldier“, „COFER“, „Icon For Hire“ ir „Sixx:A.M“.

## Grupės nariai
**<big>Dabartiniai</big>**

* Trevor McNevan (vokalas, gitara)
* Joel Bruyere (bosinė gitara, pritariatis vokalas)
* Steve Augustine (būgnai)

**<big>Buvę</big>**

* Neil Sanderson (būgnai) (1995-1997)
* Tim Baxter (bosinė gitara) (1995-1998)
* Dave Smith (gitara) (1995-2002)
* Christian Harvey (būgnai) (1997-1999)
* Geoff Laforet („Johnny Orbital”) (būgnai) (1999-2001)

## Diskografija

### Albumai
* Shutterbug (Oddball grupės pavadinimu) (1995)
* That's What People Do (1997)
* Set It Off (2000)
* Phenomenon (2003)
* The Art of Breaking (2005)
* The Flame in All of Us (2007)
* Welcome to the Masquerade (2009)
* The End Is Where We Begin (2012)
*  (2014)
* Exhale (2016)
* The End Is Where We Begin: Reignited *(2024)*

### Populiariausi singlai

* Phenomenon (2004)
* Rawkfist (2004)
* Move (2005)
* Falls Apart (2007)
* The Flame In All of Us (2008)
* Fire It Up (2009)
* E for Extinction (2010)
* War of Change (2012)
* Let the Sparks Fly (2012)
* Light Up The Sky (2013)
* Born This Way (2014)
* Untraveled Road (2014)
* Running with Giants (2016)
* Push (2016)

## Šaltiniai

## Nuorodos
* Thousand Foot Krutch YouTube paskyra
* Thousand Foot Krutch Spotify paskyra